
I.  Qt  AEDAM  de  anatomia  et  physio- 
logia GLANDULARUM  SALIVALIUM. 

A.  De  structura  glandularum  salivalium. 

Glandulae  salivales,  quarum  affectiones  morbosas  hic 
respicimus,  sunt  hae: 

L Glandula  parotis.  Sita  haecce  glandula 
prope  et  ante  aurem  interdum  praedita  est  appen- 
dice parva  (glandula  successoria),-  quarum  ductus 
communis  (ductus  Stenonianus)  supra  musculum  mas- 
seterem  transiens,  musculum  buccinatorium  perforat, 
ita  ut  ejus  apertura  in  genarum  superficie  interna 
supra  primum  dentem  malarem  animadvertatur. 

2.  Glandula  submaxillaris . Posita  est  haec 
glandula  in  utroque  angulo  maxillae  inferioris  in- 
terno infra  musculum  digastricum.  Ductus  ejus  ex- 
cretorius (Whartonianus ),  musculum  mylohyoideum 
transgrediens,  ad  latus  inferius  linguae  ejusque  fre- 
nulum progreditur,  quo  praesertim  majore  salivae  co- 

pia  adfluente  interdum  ejus  apertura  uti  papilla  parva 
percipi  potest. 

3.  Glandula  sublingualis  in  utroque  latere  in- 
fra linguam  jacet.  Plerumque  plures  ductus  mino- 
res (Riviniani)  ex  ea  extus  veniunt  et  aperturas  ha- 
bent minimas  infra  margines  linguae  sitas.  Sed  haud 
raro  etiam  omnes  vel  plures  ductus  conveniunt  in 
ductu  coimuuni  (Bartholiniano),  qui  eandem  habet  di- 
rectionem ac  ductus  Whartonianus,  quem  prope  aut 
aperitur  in  frenulo  linguae  aut  quocum  confluit,  ita 
ut  eis  eadem  sit  apertura. 

Pancreas  ejusque  morbi,  quum  saepius  jam  tra- 
ctati sint  atque  latius,  ideoque  eorum  cognitio  magis 
pateat,  quumque  et  ipsi  soli  materiam  praebeant  sat 
largam  dissertationis  conscribendae  inauguralis,  eos 
hic  praeterire  mihi  in  animo  est  et  glandulas  solum, 
supra  jam  enumeratas,  earumque  affectiones  morbosas 
in  hocce  opusculo  tractare. 

In  mammalibus  glandula  salivalis,  ut  Weber  et 
Joannes  Mueller  (1)  observarunt,  primum  cernitur 
canalis  simplex  ex  ore  prodiens,  quasi  gemmas  agens 
in  germine  gelatinoso  (blastema).  Formatione  pro- 
gressa canales  illi  magis  magisque  se  ramificant, 
blastema  contra  semper  minuitur.  Singuli  tantum  lobuli 
adhuc  cxistunt  et  postremum  ramificationibus  semper 


(1)  De  glandularum  secernentium  structura  penitiori.  Lipsiae 
830  tal»,  VI.  tig.  9.  10. 

crescentibus  plane  absorbetur  (1).  Hac  igitur  prima 
jara  glandularum  salivaliuin  formatione  canales  sali- 
vales  apparent  in  semetipsos  revertentes  neque  aper- 
turis praediti 5 at  in  adultis  quoque  vesiculae,  quae 
in  finibus  microscopicis  canaliculorum  minimorum  sa- 
livalium  exstant,  e ductu  excretorio  glandulae  mer- 
curio injici  possunt,  quod  experimentum  instituit  E. 
II.  Weber  in  homine,  in  cane  J.  Mueller.  Cellulae 
minimae  parotidis  vasorum  sanguineorum  minimorum 
magnitudinem  ter  circiter  superant  (2). 

B.  De  glandularum  salivalium  secretione. 

Cellulae  illae  glandularum  salivalium,  a rete  va- 
sorum sanguineorum  tenuissimo  circumdatae,  eorum 
sanguinem  imbibunt,  commutant  et  mutatum  intus 
versus  ductus  excretorios  mittunt.  Hoc  non  sola  im- 
bibitione  sed  parietum  secernentium  actione  fieri,  fa- 
cile intelligitur,  copiam  si  respicis  salivae  ex  irritata 
glandula  salivali  profluentem. 

Quantam  in  omnes  secretiones,  ita  et  in  glandu- 
larum salivalium  secretionem,  vim  exerceant  nervi,  expe- 
rientia quotidiana  docemur.  Notum  est.  minuta  nervorum 
actione  in  stadio  frigoris  febrium  secretiones  omnes 
non  solum  minui,  sed  etiam  eas  singulis,  quibus  con- 
sistant partibus  chemicis  plus  minusve  privari,  tur- 

(1)  Mueller  1.  c.  Ul>.  VI,  tig.  11,  1*2. 

(2)  cl.  J.  Mueller,  Hamlhuch  der  1’iiysiologie  «les  Meiu»ehen 
Koblenz  1034.  1.  2.  i>ag.  423. 

gore  autem  redeunte  illas  quoque  iterum  inveniri. 
Eodem  modo  cognitum  habemus,  salivae  secretionem 
non  solum  cibis  in  ore  augeri,  verum  etiam  omnes 
animi  affectiones  maxime  in  salivationem  agere.  Ad 
moderandam  salivae  secretionem  et  nervi  cerebro- 
spinales et  sympathici  apti  videntur.  Constat  enim 
ramificatio  nervi  lingualis  in  glandulis  submaxillari- 
bus  et  sublingualibus.  Amold  (1)  ganglii  submaxil- 
laris  ramos  magis  ductui  Whartoniano  proprios  et  in 
excretionem  salivae  referendos  esse  censet;  glandu- 
lae autem  ipsius  functionem  pendere  a ramis  sympa- 
thicis, ejus  arterias  comitantibus  (2). 

De  copia  salivae  in  homine  fistula  salivali  du- 
ctus Stenoniani  laborante  MUacherlich  (3)  observa- 
tiones communicavit.  Tollitur  salivae  secretio,  si  mu- 
sculi  manducationem  exercentes  et  lingua  non  mo- 
ventur nec  irritatio  adest  nervorum  insolita;  hisce 
contrariis  provocatur  et  augetur  secretio.  Copia  sa- 
livae e glandula  parotide  in  homine  sano  infra  ho- 
rarum viginti  quatuor  .spatium  excretae  grainm. 
65 — 95  explet;  saliva  reliquarum  quinque  glandula- 
rum salivalium  ex  ore  ejecta  illam  copiam  sextuplo 
superat  (4). 


(1)  Der  Kopftheil  des  Yegelatir.  Nervensystems.  Heidelberg 
1831. 

(2)  rf.  J.  Mueller  1.  c.  pag.  453. 

(3)  Ueber  den  Speichel  des  Menschen.  Rusis  Magazin  1832. 

(4)  cf.  Mueller  1.  c.  pag.  492. 

Quod  chemicara  conditionem  salivae  humanae  at- 
tinet, praestantissima  exstant  a Berzelio  (l),  Gme- 
lin  (2)  et  Mitscherlich  (3).  Saliva  oris  tenax  est 
mixtio  salivae  cum  muco.  Quam  si  in  vase  alto  et 
angusto  colligis,  sensim  sejungitur  in  fluidum  supe- 
rius clarum,  haud  coloratum,  in  inferius  insuper  mas- 
sam albam,  non  pellucidam,  continens.  Salivam  si 
aqua  diluis  et  concutis,  mucus  fundum  omnino  petit. 

i 

Multum  autem  differt  saliva  quoad  indolem  acidam 
vel  alcalinam.  Mitscherlich  in  fistula  salivali  invenit 
salivam  inter  edendum  et  bibendum  et  jam  post  pri- 
mum morsum  alcalinam,  praeter  hoc  tempus  acidam. 

II.  DE  MORBIS  GLANDULARUM  SALIVALIUM 
i IN  GENERE. 

A.  Diagnosis. 

Morbi  glandularum  salivalium  partim  statu  et 
conditione  glandularum  ipsarum,  partim  quantitate  et 
qualitate  salivae  dignoscuntur.  Si  una  tantum  glan- 
dula vel  pars  ejus  morbo  affecta  est  et  non  amplius 
secernit,  saliva  a conditione  normali  non  recedit. 
Praeterea  secundum  naturam  morbi  praesentis  doloris 
vehementia  variat  et  symptomata  localia  et  univer- 
salia plus  minusve  expressa  sunt.  Si  pars  morbo 

(1)  Thierchemie.  1031. 

(2)  Ti  e deni  a nn  u.  Gmelin,  <lie  Verdauung  nacli  Versu- 
clien.  Heidelberg  1826. 

(3)  1.  c. 

affecta  adhuc  secernit,  saliva  partim  normalis  partim 
degenerata  apparet.  Gradus  morbi  minus  dolore 
quam  laesa  functione  et  ubi  status  morbosus  cum  vi- 
tio conformationis  conjunctus  est,  illius  symptomati- 
bus physicis  plus  ininusve  evolutis  dignoscitur. 

✓ 

Morbi  parenchymatis  glandularum  salivaliuin  a 
morbis  involucri  illarum  dolore  vehementiore,  secre- 
tione salivae  turbata  et,  si  manu  tentas,  conditione 
propria  facile  dignoscuntur. 

Si  ductus  salivales  morbo  laborant,  directio  do- 
loris et  tumoris  ac  sensus  ille  tensionis  et  doloris,  quem 
saepissime  in  ductibus  excretoriis  obturatis  observa- 
mus, diagnosin  praebeat.  Quando  simul  degeneratio- 
nes adsunt,  respiciendum  est,  utrum  ad  eas  referen- 
dae sint,  quae,  uti  hydatides  et  scirrhus,  multo  magis 
in  parenchymate  quam  in  ductibus  excretoriis  inve- 
niuntur. 

Morbus  excretionis  salivae  a morbo  glandularum 
salivalium  ipsa  natura  differt  eo,  quod  ille  solummodo 
cognitionem  excretionis  turbatae,  hic  quoque  cogni- 
tionem status,  qui  subsit,  ad  constituendam  diagno- 
sin requirat.  Tum  morbus  excretionis  salivae  non 
solum  in  parenchymate,  sed  in  sanguine  et  in  ducti- 
bus salivalibus  causam  habere  potest  (1). 


(2)  of.  Nasse’,  Haiidlmch  der  spez.  Therapie.  Leipzig  1832. 
I.  2.  pag.  28.7. 

B.  De  influxu  incongruae  salivae  secre- 
tionis in  corpus. 

Saliva  ad  digestionem  magni  refert,  quo  fit,  ut 
cibi,  non  bene  manducati  et  saliva  parum  mixti,  dif- 
ficiles sint  digestu.  Jactura  salivae,  uti  accidere  so- 
let in  sputatoribus  (1)  et  tabaci  bibulis  (2)  permulta 
et  varia  incommoda  gignit  ex  laesa  digestione.  Prae 
omnibus  abolitio  appetitus  vel  anorexia  inducitur, 
atrophia  corporis,  emaciatio  ex  defectu  nutrimentji 
satis  elaborati  oritur.  Pondus  grave  in  ventriculo 
percipitur,  alvus  segnior  est,  obstructio  et  infarctus 
viscerum  abdominalium  ingruunt,  corpus  totum  ema- 
ciatur et  consumitur.  Burserius  de  Kanilfeld  homi- 
nem tali  modo  emaciatum  sanabat  eo,  quod  illum  ju* 
beret  non  amplius  salivam  exspuere.  Saepe  eo, 
quod  saliva  exspuitur,  fames  per  aliquot  tempus  de- 
pellitur, quo  factum  est,  ut  Americani,  qui  in  magna 
alimentorum  penuria  versabantur,  tabacum  magni  ae- 
stimare discerent.  Quin  apud  nos  prima  fames  saepe 
depellitur  sugendo  fumo  tabaci  (3). 


(1)  J o.  C a s p.  Kuchlerus  diss.  «le  saliva  non  temere  ex- 
spuenda, Lips.  1741. 

(2)  Reicliel,  diss,  de  tabaco  ejusque  usu  medico.  Vitei). 
1750.  J o.  Barthol.  Si  el>o Id,  historia  systematis  salivalis. 
Jenae  1797.  pag.  142. 

(3)  Hudolphi,  Gnmdrifs  der  Pliysiologie.  11.  2.  pag.  00. 

m.  DE  MORBIS  GLANDULARUM  SALIVAL1UM 

IN  SPECIE. 

Irritamenta  adaucta. 

Dignoscuntur  excretione  uberiore  salivae,  quae 
tamen  non  depravata  est;  simul  irritamentum  adest  aut 
in  ductibus  salivalibus  aut  in  sanguine  aut  in  nervis  aut 
in  animo  ipso.  Solummodo  si  irritamentum  vehemens 
est,  sensus  doloris  accedit.  Praecipua  irritamenta, 
quae  vim  exercent  in  glandulas  salivales  sunt:  sia- 
lagoga  et  inter  haec  mercurius  et  tabacum  (1),  tum 
animi  pathemata,  ira,  liguritio  et  libido. 

Irritabilitas  adaucta. 

Glandulae  salivales  tensionis  sensum  praebent  et 
nonnunquam  etiam  doloris,  sed  neque  rubent  neque 
tument.  Interna  oris  superficies  sicca  est.  Si  irri- 
tabilitas non  tam  valde  aucta  est  et  simul  congestio 
accedit,  excretio  salivae  uberior,  saliva  ipsa  tenuis  est. 
Si  morbus  vero  gravius  affligit  et  magis  ad  inflamma- 
tionem inclinat,  excretio  minuitur  et  tandem  supprimitur. 


(1)  Attamen  persuasum  milii  non  habeo,  fumum  tabaci  su- 
gendo tantas  oriri  noxias  quantas  Siebold  (l.  c.  pag.  142)  pro- 
tulit, qui  ut  bilem  in  bibulos  omnem  effundat,  in  line  capitis  de 
tabaci  bibulis;  „vae”  inquit,  „illis  hominibus,  quos  otium  malum 
„et  vita  sine  musis  hanc  artem  turpissimam  docuit.  Mala  vita  est, 
quae  tota  fumosa  est.”  At  causam  hujus  irae  ipse  in  introductione 
narrat:  prima  fumi  suctione  nausea,  vomitu,  diarrhoea  et  capitis 
doloribus  correptum  huic  consuetudini  sese  valedixisse. 

Saliva  saepe  acrimoniam  praecipuam  praebet  adeo- 
que  venenata  fieri  potest  in  animi  pathematis  gra- 
vioribus, ira  vehemente,  uti  accidere  solet  apud  ani- 
malia in  hydrophobia.  Saliva  tali  modo  degenerata 
atque  venenata  tam  proprio  quam  alieno  corpori  no- 
xia est.  Gaubuta  de  gallo  narrat,  qui  se  ipsum 
morsu  venenabat.  Rusi  (1)  casus  collegit,  in  quibus 
homines,  summa  ira  et  cupiditate  incensi,  se  ipsos  vel 
alios  mordebant  et  rabie  corripiebantur.  Verisimilli- 
mum  est,  talibus  observationibus  ortam  esse  opinio- 
nem, nunc  quidem  falsam  rejectam,  aquam  tofanam 
e saliva  hominum  cruciatu  confectorum  parari  (2). 

Irritabilitas  diminuta. 

Quemadmodum  varii  sunt  hujus  affectionis  gra- 
dus, ita  et  symptomata  variant.  Quando  congestio 
simul  adest,  excretio  salivae  larga  existit,  saliva  ipsa 
vel  tenuis  vel  viscida  est,  excretio  autem  lenta,  di- 

minuta  et  suppressa  esse  potest.  Dolor  non  senti- 

\ 

tur;  aegrotus  magis  queritur  de  quodam  sensu  fri- 
goris et  gravitatis,  si  malum  gravius  affligit  et  sen- 
sibilitas  valde  diminuta  est. 

Spasmus. 

Quum  contractilitas  ductuum  excretoriorum  sali- 


(1)  Magazin.  Bd.  1.  S.  124. 

(2)  Rudo  Iphi  Physiologie  11.  2.  pag.  69. 

valis  glandulae  observationibus  et  experimentis  satis 
demonstrata  sit  (1),  spasmus  illorum  ductuum  non 
amplius  sola  est  medicohim  fictio. 

Saepissime  observamus  excretionem  repentinam 
salivae,  cui  fortasse  hic  status  subest. 

Rosinus  Lentulus  (2)  narrat  de  medico  amico, 
qui  quum  per  longum  tempus  animo  attento  locu- 
tus esset,  salivam  quasi  e siphone  emicabat.  Gut- 
tae salivae  continuo  in  albissimam  calcem  concre- 
scebant; cujus  affectionis  morbosae  haud  dubio 

i 

causa  fuit  ista  salivae  degeneratio.  Functio  glan- 
dularum salivalium  subito  casu  quodam  suppressa 
semper  pessimum  est  symptoma.  In  febri  suppurato- 
ria variolarum  salivatio,  quae  adesse  solet,  repente 
supprimitur  et  evanescit  et  brevi  mors  subsequitur. 

Paralysis. 

Eam  vere  existere  jam  nunc  dubitare  non  licet, 
quum  spasmus  ductuum  salivalium  constet.  Saliva 
tenuis,  larga  per  longum  tempus  excernitur.  Partes, 
quae  glandulam  salivalem  circumdant,  praeter  natu- 
ram laxae  et  flaccidae  sunt.  Hic  morbus  comitatur 
glossoplegiam  veram,  morbos  cerebri  organicos  et 
antegressum  continuum  arsenici  usum.  Etenim  hoc 
metallum  salivationem,  non  quidem  dolentem,  tamen 


(1)  Mueller  Physiologie.  1.  2.  pag.  457. 

(2)  Eph.  Nat.  Cur,  Pec.  11.  ann.  4.  pag.  311. 

per  menses  durantem,  causat  (1).  Casum,  in  quo  sa- 
livatio simul  cura  glossoplegia  apparebat,  gustus  au- 
tem non  deerat,  J.  P.  Frank  (2)  observavit. 

4 

Congestio. 

Congestio  aut  conjuncta  est  cura  irritabilitate 
adaucta  aut  cum  irritabilitate  diminuta.  Illam  vocant 
activam,  hanc  passivam.  Dignoscitur  in  utroque  casu 
excretione  salivae  uberiore,  quae  vulgo  ptyalismus 
nominatur.  Omnia  quae  congestionem  ad  glandulas 
salivales  adducere  possunt,  illum  quoque  provocant. 
Causa  aut  in  glandulis  ipsis  eonimque  ductibus  ex- 
cretoriis inesse  potest  aut  in  aliis  organis,  quae  con- 
sensum cum  illis  habent.  Quum  causae  illae  in  mor- 
bis tractatis  jamjam  sint  memoratae  aut  postea  de 
iis  adhuc  erit  sermo,  restat  ut  pauca  de  causis  sa- 
livationis in  aliis  organis  sitis  afferam.  Frequentis- 
simus  ptyalismus  in  affectionibus  primarum  viarum 
earumque  sequelis  est.  Sic  in  appetitu  urgente  et 
post  jejunum  longum  saliva  in  ore  largiter  con- 
fluit. Si  quis  emeticum  sumserit,  aquosi  humoris  in 
ore  confluxus  certissimum  instantis  vomitus  signum 
est.  Ita  et  in  sordibus  sursum  turgescentibus , in 
febribus  verminosis  et  in  variolis  salivationes  enor- 
mes saepe  diuque  protractas  observamus.  In  iis,  qui 


(1)  Alhers,  Leltrbuch  «ler  Semiotik.  Leipzig  1834.  pag.  318. 

(2)  De  curanti,  liomin.  mori»,  lib.  V.  §,  495. 

scirrho  pylori  (1)  laborant  et  inflammatione  ventri- 
culi, aut  scirrho  pancreatis  (2),  salivatio  augetur. 
Ex  solis  spasmis  abdominis  provenire  videntur  tae- 
diosae illae  quandoque  satis,  copiosae  salivationes 
hypochondriacorum  et  hystericorum,  de  quibus  jam 
Hippocrates  dixit,  eos  vel  esse  vel  fieri  sputatores. 

Ptyalismus  periodicus  observabatur  in  consensu 
glandularum  salivalium  cura  genitalibus.  In  puellis  pri- 
mum menstruantibus  salivatio  oriebatur  per  triginta  ad 
quadraginta  dies  perdurans  et  variis  temporibus  sine 
noxa  sanitatis  rediens  (3).  Sic  et  salivatio  periodica 
post  conceptionem  ad  partum  usque  durabat  (4). 
Saepe  in  ipsa  decima  graviditate  adfuit  (5)  cum  af- 
fluxu  lacrymarum  periodico  (6). — Siebold  (7)  ptya- 
lismum epidemicum  commemorat,  qui  anno  1694  in 
inultis  Germaniae  locis  grassabatur.  Primo  ineunte 
vere  una  cum  variolis  (8)  confluentibus  incidere  coepit. 
Non  solum  homines  sed  et  feles  et  canes  corripie- 
bantur. 

Saepe  per  ptyalismum  etiam  crisis  morbi  fieri  pot- 

(1)  Langguth,  progr.  de  labe  sicca  lethali  in  callosa  py- 
lori angustia.  Vitemb.  1750. 

(2)  J.  P.  Frank  1.  c.  lib.  V,  §.  493. 

(3)  M.  de  Ciliano  in  Act.  N.  C.  vol.  X.  pag.  100. 

(4)  Ephem.  Acad.  N.  C.  Dee.  111.  ann.  3.  p.  67.  — Aofa  N. 

C.  Vol.  1.  pag  90. 

(5)  Acta  N.  Vol.  11.  pag.  457. 

(6)  Epliem.  N.  C.  I)ec.  11.  ann.  0.  pag.  229. 

(7)  1.  c.  pag.  89. 

(8)  Sydenham  de  variolis.  sect.  111.  c.  2.  pag.  83. 

est;  apparet  ille  tum  sub  finem  morbi  leni  £*radu  sine 
magna  viriuni  jactura  et  sperare  licet  bonam  reso- 
lutionem per  vias  salivales  et,  uti  J.  P.  Frank(  1) 
observavit,  per  plures  hebdomades  perdurare  potest, 
quum  simul  symptomata  leviora  fiant. 


Inflammatio. 

Corripere  potest  et  glandulam  ipsam  et  telam 
cellulosam,  qua  illa  circumdatur.  Quando  glandula 
ipsa  inflammata  est,  dolores  vehementiores  adsunt, 
tumor  tamen  non  tam  late  se  diffundit.  Brevius  inflam- 
matio resolvitur,  facilius  apparent  symptomata  febri- 
lia magisque  observatur  secretio  salivae  turbata. 
Quando  autem  tela  circumjacens  inflammatione  occu- 
patur, intumescentia  major  adest,  longe  lateque  sese 
extendens  5 dolor  non  tam  vehemens  percipitur,  minus 
glandulae  functio  turbata  est  et  inflammationis  exitus 
vulgaris  est  suppuratio. 

Morbus  ille,  quem  Angli  Mimps,  Francogalli 
oreillons , Itali  orcchioni , Germani  Bauernwetzel  et 
auctores  cynanchen  vel  anginam  parotideam  nomi- 
nant, plerumque  inflammatio  glandulae  parotidis  aut 
telae  ejus  cellulosae  habetur.  Parotidem  ipsam  in  eo 
affectam  censent  Wichmann  (2),  Reil  (3);  sedem 


(1)  1.  c.  lib.  V,  §.  490. 

(2)  Ideen  *ur  Diaguostiit.  Hanno* 

(3)  Ueber  die  Erlcenntnifs  u.  Cur 

mi.  u,  s,  453, 


er  1802.  Bd.  1.  S.  129. 
der  Fieber,  Itali  e 1799, 

autem  illius  morbi  in  tela  cellulosa  ponunt  Morga- 
gni (1),  Siehold  (2),  Burserius  (3),  Hamilton  (4). 
Quando  decursum  hujus  morbi  infra  accuratius  de- 
scribendum comparaveris  cum  symptomatibus,  quae 
supra  protulimus  pathognomonicis , facile  intelliges, 
plerumque  telam  cellulosam  glandulae  parotidis  esse 
affectam.  Hippocrates  (5)  morbum  jam  descripsit. 
,, Multis,  inquit,  aurium  tumores  subnascebantur,  qui 
in  alteram  partem  vergebant,  plerisque  etiam  in 
utramque  iisque  febri  vacuis  nec  decumbentibus. 
Omnibus  absque  nova  extincti  sunt,  neque  cuiquam 
velut  ii,  qui  alias  sui  ortus  habent  causas,  suppura- 
tionem fecerunt.  Horum  autem  ea  fuit  natura,  ut 
molles  et  laxi' essent,  magni,  diffusi  aut  sparsi,  sine 
inflammatione  et  dolore  ? omnibusque  sensim  et  sine 
ulla  significatione  evanescebant.  Fiebant  ista  qui- 
dem adolescentibus,  juvenibus,  aetate  florentibus  at- 
que horum  plurimis,  qui  in  palaestra  et  gymnasiis 
exercebantur  5 mulieribus  vero  paucis  contingebant. 
Multis  tusses  aridae  et  inanes,  quibus  tussi  nihil  edu- 
cebatur, nec  ita  multo  post  voces  raucescebant.  Qui- 


(1)  l)e  sedibus  et  causis  morborum.  Ep.  L.  27. 

(2)  1.  c.  pag.  71. 

(3)  Instit.  meri,  pract.  Lips.  1826.  vol.  111.  cap.  15.  §.  357. 

365. 

(4)  Transact.  of  the  Royal  soc.  ofErlinb.  lora,  U.  Uebers.  in 
der  Sammlung  auserlesener  Abliandlunge»  fur  pract.  Aerzie.  Bd, 
XIV.  Stuck  1. 

(5)  De  morb.  epid.  lib.  1.  sect.  1. 

busdam  vero  ex  temporis  intervallo  inflammationes 
cum  dolore  in  alterum  testem  erumpebant  Alii  qui- 
dem  febribus  corripiebantur,  nonnulli  vero  sine  febri 
persistebant.^ 

Plerumque  hic  morbus  hieme,  saepius  vere  se 
exserit,  quin  ulla  alia  corporis  labes  praecesserit. 
Pueros  atque  adolescentes  hoc  morbo  corripi  solitos 
nonnulli  tradunt.  At  quanquam  illos  huic  malo  ma- 
gis obnoxios  fateamur,  experientia  tamen  compertum 
est,  nullam  quandoque  aetatem  sexumque  nullum  iin- 
raunem  ab  eo  esse,  imprimis  cum  epidemicum  est; 
nam  interdum  epidemici  aut  stationarii  more  vagatur. 
Quin  imo  velut  endemicum  quibusdam  in  regionibus 
esse  dicitur.  Subitas  ut  plurimum  caloris  in  frigus 
mutationes  et  nivosas  humidasque  aeris  constitutiones 
subsequitur.  Saepe  post  aliquam  vehementiorem  cor- 
poris exercitationem  aut  frigus  susceptum  exoritur 
graviusque  afficit  fervido  ac  bilioso  temperamento 
Immines.  Parotides  primum  leviter  intumescunt,  mox 
fti  aviter  et  durae  fiunt,  dolore  quodam  tensivomole- 
stae.  Colorem  cutis  vix  mutant,  imo  interdum  leve 
integumentorum  oedema  exhibent.  Interdum  tamen 
Ciiraor  durus  est  et  tensus,  acriter  dolet  et  rul.ore 
quodam  quaesi  erysipelatode  suffunditur.  Praeter  pa- 
rotides simili  tumore  una  attolluntur  glandulae  suli- 
m axillares  et  in  nonnullis  etiam  illae,  quae  in  collo 
■sitae  sunt,  111  alus  tonsillae  ipsae  occupantur,  ita  ut 
non  modo  manducatio,  sed  etiam  deglutitio  ipsared- 

datur  difficilis.  Tumor  autem  magnitudine  varius  est, 
modo  planior  modo  eminentior  et  quandoque  tantus, 
ut  totam  faciem  effigiemque  deformet.  Ubi  mitior 
morbus  est,  febrem  nec  movet  nec  aegros  lecto  ad- 
dicit. Si  vero  gravius  aflligit  vel  cum  febri  incipit 
vel  febris  ad  eum  accedit,  nunc  parva,  mitis,  brevis, 
nunc  magna  et  vehemens,  quae  interdum  ad  aliquot 
dies  persistit,  plerumque  continua  remittens,  et  ve- 
spere accessiones  suas  renovans.  Id  praecipue  in- 
cidit quando  malum  epidemice  grassatur.  Interdum 
vis  epidemica  tam  late  diffunditur,  ut  ne  convale- 
scentes quidem  ex  aliis  morbis  praetereat.  Detume- 
scentibus parotidibus,  praesertim  maturius,  nempe  pri- 
mis jam  diebus,  saepe  evenit,  ut  tumor,  qui  parotides 
aliasque  proximas  glandulas  tenebat,  mira  sane  me- 
tastasi etiam  sponte  ad  scrotum  feratur.  Quo  casu 
non  modo  scrotum  tumet,  dolet  et  rubet,  verum  etiam 
alteruter  testis  et  nonnunquam  uterque  phlegmone 
vera  corripitur,  febri  tunc  intentiore  vehementioreque 
reddita.  Interdum  quoque  testiculorum  tumor  subito 
minuitur  et  morbus  metastatice  fertur  ad  cerebrum. 
Aeger  inquietus  fit,  febris  novas  facit  exacerbationes, 
accedit  capitis  gravedo,  subintrant  deliria,  convulsio- 
nes aliaque  symptomata  graviora  et  tandem  mors 
subsequitur.  Ilamilton  (1)  plures  ejusmodi  casus  ob- 
servavit, quorum  unus  alia  quoque  ratione  memoratu  di- 


(1)  1.  e. 

gnus  mihi  videtur : In  homine  tumore  glandularum  sali  va- 
liuin  laborante,  ex  refrigerio  subito  exortus  est  testi- 
culorum tumor,  praesertim  testiculum  dextrum  occu- 
pans, qui  brevi  post  sinistri  circuitum  duplo  supera- 
bat. Tunc  cerebrum  affici  incipiebat  decedente  testi- 
culorum tumore  y at  vesicatoriis  positis  tumor  ille  te- 
sticulorum brevi  restituebatur,  quo  cerebri  affectiones, 
febris  aliaque  morbi  symptomata  sensim  evanuere. 
Testiculus  autem  dexter  morbo  finito  dimidio  minor 
fuit  quam  esse  solet.  In  diem  adhuc  decrescebat  et 
postremo  magnitudinem  tantum  amygdalae  praebebat. 
Sensibilitas  in  eo  maxime  fuit  adaucta,  sicut  et  in 
funiculo  spermatico,  qui  contractus  fuit  et  digito  tan- 
genti durus  apparebat. 

Morbus  in  mammas  (1)  quoque  metastatice  trans- 
ferri posse  dicitur,  quod  vero  llamillon  (2)  nunquam 
observavit.  ..Exemplum,  inquit,  proferre  nequeo,  tu- 
morem glandularum  salivalium  apud  mulieres  in  mam- 
mas transiisse.  Audivi  quidem  ex  aliis  hocce  fieri 
posse,  contendere  autem  nequeo.  Sed  ex  mutatione 
testiculorum  in  viris  probabilius  videtur  in  mulieribus 
magis  ovaria  affici  quam  mammas.  Certum  autem 
hujus  rei  judicium  ferre  non  audeo.“  — Quomodo  ex 
hisce  Conradi  (3)  aliique  dicere  possint,  secundum 
Hamillonium  etiam  ovaria  affici,  non  intelligo. 

(1)  Selle  med.  elin.' 

(2)  1.  c. 

(3)  Ilandbucli  der  speciellen  1’atliologie  und  Therapie.  Blar- 
bnrg  u Cassel.  1831.  Bd.l.  S.  191, 

Laghi  (1)  observavit  pueros  impuberes  et  senes 
metastasi  ad  testes  non  fuisse  obnoxios,  mulieres 
vero  quamquam  hae  rarius  in  parotidum  tumorem  in- 
ciderent, eo  itidem  detumescente  doloribus  lumborum 
et  pubis  correptas  esse,  ut  si  iis  menstrua  immine- 
rent, quae  utique  impetu  vasto  erumpebant  aut  eorum 
loco  pruritus  et  caloris  sensus  pudendum  praeter  con- 
suetudinem invadebat.  Praeter  hasce  metastasium 
species  prope  singularis  est  ea,  quam  Protolongus  (2) 
in  epistola  ad  Burserium  notavit.  Is  enim  tumori- 
bus parotidum  in  aliquibus  supervenisse  scribit  ana- 
sarca  omnino  similem  illi,  qui  nonnunquam  supervenit 
purpurae  scarlatinae  summa  cum  spirandi  difficultate 
et  febri  acuta. 

Vomitum  autem  iis  supervenisse,  quibus  nulla  ad 
testiculos  metastasis  contigit,  narrant  Laghi  etBur- 
serius . Vomitus  superveniebat,  etsi  lingua  pulchra 

erat  neque  os  amarescebat  neque  appetitus  deficiebat 
nihilque  humoris  depravati  aut  alieni  sed  solus  potus 
aut  cibus  ventriculo  restitans  ejiciebatur,  omnes  ta- 
men ab  anxietate  et  inquiete,  quam  post  potum  et  ci- 
bum patiebantur,  plerumque  liberabantur  et  conquie- 
scebant. Quare  ad  spasticos  potius  ventriculi  motus, 
quam  ad  cacochyliam  vomitio  ista  referenda  erit.  In- 
terdum etiam  decedente  parotidum  tumore  converso 


( 1)  Comment.  Iionon.  tom.  V.  pars  1,  pa^.  117. 

(2)  Uur serius  1,  c.  §.  1361. 

ad  pectus  pravo  hiunore  tussis  aboritur,  ut  jam  Hip- 
pocrates observavit. 

Eu  omnes,  quae  occurrunt  et  apud  scriptores  in- 
veniuntur metastases  hujus  morbi,  de  quo  illud  liur- 
serii  (1)  hucusque  nondum  impletum  est:  „Optandum 

. ✓ 

quam  maximum  est,  ut  excellentium  medicorum  studia 
occasione  data  in  veram  hujusce  morbi  naturam  in- 
cumbant. — Ites  enim  adhuc  obscura  nec  satis  com- 
perta multo  pliyes  postulat  observationes,  quam  eae 
sunt,  quas  scriptores  nobis  in  hunc  usque  diem  reli- 
querunt/’ — 

Suppuratio. 

Adsunt  in  ea  symptomata  suppurationis  univer- 
salia; praeterea  autem  adhuc  dignoscitur  e secretio- 
nibus partium  affectarum.  Primo  enim  tempore  ma- 
teria effluens  conditionem  praebet  tenuem;  suppura- 
tione praegressa  et  si  materia  effluere  non  impeditur, 
magis  purulenta  est;  quando  abscessus  ductus  glan- 
dularum excretorios  premit,  illorum  excretio  plane 
deest.  Glandula  ipsa  suppuratione  affecta  valde  dolet, 
largior  tum  secretio.  Suppuratio  telae  cellulosae  minus 
dolet,  latius  autem  sese  extendit  et  plerumque  in  ab- 
scessum abit.  Mirum  est,  anginam  parotideam  tam 
raro  in  suppurationem  transire.  Inter  casus,  quos 
tractavit  innumeros,  Hamilton  semel  tantum  absces- 
sum telae  cellulosae  circumjacentis  in  illo  morbo  ob- 

(1)  1.  c.  §.  365. 

servavit.  Hippocrates  (i)  quoque  dicit  hunc  morbum 
nunquam  suppurationem  fecisse.  IIoc  quidem  certat 
pro  sententia  eorum,  qui  sedem  morbi  in  tela  cellu- 
losa quaerunt. 

Induratio. 

i * 

Inflammatione  praegressa  glandula  non  tumefa- 
cta, at  dura  est.  Aeger  dolorem  sentit  pungentem, 
tensivum,  injucundum;  secretio  salivae  sublata  est. 
Glandulam  ipsam  si  occupat  induratio,  difficillime  tol- 
litur, saepe  per  totam  vitam  perdurat  et  non  nisi  manu 
chirurgica  auxilium  fertur.  In  tela  cellulosa  indura- 
tio latius  diffusa  est  et  facilius  emolliri  potest. 

Mollities.  o 

Observationes,  quibus  accuratius  symptomata  hu- 
jus morbi  cognoscere  possimus,  non  exstant.  In  sus- 
picione duntaxat  eam  habere  licet,  si  inflammatione 
praegressa  symptomata  ejus  minuuntur,  at  non  plane 
evanescunt;  praesertim  si  glandularum  salivalium 
functio  semper  adhuc  turbata  manet,  tumore  detume- 
scente dolor  non  aeque  cessat  et  praeterea  suppura- 
tionis et  indurationis  signa  desunt. 

G angraena. 

Signa  inflammationis  subito  cessant,  quin  malum 


(1)  1.  C. 

melius  reddatur.  Loco  doloris  primum  valde  adaucti 
mox  sensus  hebes,  premens  et  tensivus  apparet.  Co- 
lor cutis  superjacentis  pallidior  et  lividus  fit.  Tumor 
mollis,  flaccidus  tangitur  aeque  impressiones  tactu  or- 
tae restituuntur.  Excretio  salivae  sublata  est;  at 
morbo  praegresso  et  destructione  6emper  crescente 
ichor  profluit  tenuis  foedique  odoris. 

Hypertrophia. 

De  glandularum  ipsarum  hypertrophia  nil  notum 
est.  Adeps  tamen  texturae  cellulosae  glandularum 
salivalium  undique  intermixtus  quandoque  ita  inter- 
stitia implet,  ut  lipomatosam  degenerationem  subeant 
atque  ad  enormem  magnitudinem  crescant  (1). 

Calculi. 

Qui  in  parenchymate  siti  sunt  quamdiu  in  ductus 
excretorios  non  agunt,  symptomatibus  carent.  Quando 
in  ductus  pervenere,  sensum  movent  pressionis,  ten- 
sionis. Salivae  excretio  a norma  recedit  et  fistula 
sic  dicta  salivalis  oritur.  Calculi  salivales  ut  orian- 
tur, nccesse  est,  salivam  abundare  materia  terrea. 
In  qualitate  salivae,  sicuti  occurrit  in  casu  supra  nar- 
rato (2|  calculorum  formatio  facile  intelligitur.  Nu- 
merus calculorum  variat;  vel  plures  sunt  vel  unus 


(1)  Si  eho  ld  I.  e.  73. 

(1 2)  i'ae-  14. 


tantum  adest.  Figura  et  forma  calculorum  salivalium 
irregularis  perquam  variat;  interdum  calculi  nucleo 
prunorum  vel  pisis  vel  nuci  avellanae  similes  sunt. 
Caeterum  superficies  plana  vel  inaequalis  multis  tu- 
berculis praedita  est.  Color  albus  ex  luteo  albicans 
et  colori  cancrorum  lapidum  similis  in  calculis  saliva- 
libus  observatur.  Texturae  quoque  ratione  calculi  sa- 
livales  variant.  Vel  dura  vel  spongiosa  ita  est,  ut  a 
pistillo  presso  facile  in  duas  partes  dilabantur  cal- 
culi. Interdum  nucleus  intus  adest  (1). 

Calculi,  quibus  apertura  ductus  Wliartoniani  ob- 
struitur, morbum  adducunt  haud  raro  observatum,  de 
quo  nunc  mihi  pauca  afferenda  sunt. 

Ranula  (2). 

Tumor  est  modo  mollis,  fluctuans,  quasi  pelluci- 
dus, modo  durus  et  tensus,  qui  infra  linguam  jacet, 
primum  parum  dolet,  crescendo  autem  manducationem 
et  loquelam  difficiliores  reddit.  Remediis  non  adhi- 
bitis tumor  valde  augetur,  maximam  oris  partem  oc- 
cupat, attollit  linguam,  dentes  incisivos  extus  premit 
infraque  mentum  sentiendus  est.  Morbo  tali  modo 
praegresso  gravissimae  adsunt  molestiae,  tumor  ^ ahlc 
dolens  facile  inflammatur  et  in  suppurationem  transit. 
Interdum  ranuia  non  versus  cavum  oris  sed  deorsum 

(1)  Siebold  1.  c.  pag.  93. 

(2)  1$  r e 8 c li  e t , Memoire  sur  la  grenouillette  ;•  Journal 

universel  tles  Sciences  medicales.  Deceiub.  1817. 

tumorem  mittit,  qui  infra  mentum  et  in  parte  ante- 
riore et  laterali  colli  situm  habet  et  cum  abscessu  confundi 
potest.  Originem  ducere  potest  ranula  ex  inflam- 
matione, ulceratione  et,  ut  supra  jam  diximus,  calcu- 
lis salivalibus,  quibus  apertura  ductus  Whartoniani 
obstruitur.  Saliva  tum  retenta  ductum  illum  in  sac- 
,eum  extendit,  qui  cum  tunica  interiore  oris  obiter  tan- 
tum cohaeret.  Tumore  aperto  aut  materies  magis 
albiuninosa  aut  fluidum  viscidum,  fuscum,  quandoque 
calculos  continens  effluit. 

De  induratione  simplici,  quae  inflammationem 
acutam  sequitur,  quum  supra  jam  locuti  sumus,  nunc 
eas  considerabimus  indurationes , quae  aut  constitu- 
tione morbosa  corporis  oriuntur  aut  non  in  glandula 
ipsa  sedem  habent.  Sunt  autem: 

Scirrhus. 

Tumor  haud  magnus,  eburneus,  in  superficie  in- 
aequalis, striis  singulis  et  multis  tuberculis  praeditus, 
haud  mobilis,  non  tam  late  longeqne  sese  extendens, 
sed  magis  fundum  petens,  vasa  ac  nervos  compri- 
mens indeque  salivae  secretionem  supprimens,  dolo- 
ribus lancinantibus  degenerationem  glandularum  sali- 
v alium  scirrhosam  manifestat.  Si  una  tantum  glan- 
dula scirrho  affecta  est,  reliquae  glandulae  sanae  ejus 
loco  funguntur,  quo  fit  ut  ptyalismus  in  scirrho  glan- 
dularum parotidum  observetur.  Nunquam  vero  par- 
otis  scirrhosa  cancro  tentari  videtur  (1). 

(I)  Chr.  C.  Lerch  e,  Obs.  tle  cancro  maminar,  Gott.  1774.  y.  ft 

Sarcoma. 

Tumor  duritie  eburnea.,  qualis  in  scirrho  est,  ca- 
ret; ne  illam  quidem  praebet,  quam  in  induratione 
simplici  observamus.  Raptim  ad  magnitudinem  insi- 
gnem crescit,  cum  partibus  subjacentibus  non  cohae- 
ret, quo  fit,  ut  moveri  et  etiam  quasi  e fundo  tolli 
possit. 

Fungus  medullaris. 

v » 

Tumor  existit,  qui  brevi  ingentem  magnitudinem 
nanciscitur.  Si  aperitur,  excrescentia  fungosa  pro- 
veniunt, quae  saepissime  sanguinis  profluvia  causant. 

Tumores  cystici. 

A tumoribus  hucusque  descriptis  tumores  cystici, 
qui  aut  glandularum  parenchyma  aut  earum  telam  cel- 
lulosam occupant,  eo  differunt,  quod  plerumque  for- 
mam habent  rotundam,  superficiem  aequalem.  Quan- 
doque eorum  superficies  anterior  compressa  est.  Cae- 
teruin  tumores  non  aequaliter  formantur,  tactu  molles 
sunt  et  sensum  fluctuationis  obscurum  praebent;  se- 
cretionem salivae  turbant  ejusque  cxcretionem  haud 
raro  tollere  possunt.  Quando  apparet  glandularum 
lymphaticarum  tumor,  tunc  sernper  phires  glandulae 
simul  tument.  Tumores  molliores  sunt  signaqne  scro- 
phulosae  dyscrasiae  valent. 

Ulcera  et  fistulae. 

Saepissime  salivae  copia  nimis  magna  cavum  oris 
irritat,  et  inflammationem  adducit,  qua  temperies  lo- 
calis maxime  adaugetur  et  pustulae  parvae  exulce- 
rantes apparent.  Eodem  modo  ulcera  in  tela  cellu- 
losa glandularum  oriri  possunt,  quae  sese  aperiunt  aut 
extus  aut  in  cavum  oris.  Saliva  interdum  muco  vel 
sanguine  mixta  effluit.  Ductus  excretorii  saepius 
laeduntur  et  dilacerantur  vel  vulnere  vel  abscessu,  et 
exulceratione  corroduntur.  Saliva  tum  extus  profluit, 
fistula  sic  dicta  salivalis  oritur.  Ductus  Stenonianus 
m vulneribus,  quae  buccis  vel  pungendo  vel  caedendo 
infliguntur,  facile  laeditur  et  salivae  excretio  incon- 
grua  iit,  atque,  nisi  manus  adhibetur,  frequenti  fluxu 
supra  buccas  manat.  Rariores  sunt  fistulae  in  ductu 
Whartoniano.  Interea  hic  frenuli  linguae  solutione, 
incaute  facta,  salivatione  dein  frequentiori,  laedi  pot- 
est (1).  Si  fistulae  salivalis  causa  existit  in  obstru- 
ctione ductus  calculis,  tumor  fluctuans  secundum  di- 
rectionem ductus  salivalis,  in  diem  crescens  et  sali- 
vam secernens  percipitur. 


(1)  Galen.  da  utilitate  partium,  L.  XI.  eap.  10. 


V i T A. 


^ « atus  sum  ego,  Paulus  Ilubertus  Moeltgcn , 
Coloniensis,  die  tertio  mensis  Octobris  anno 
MDCCCX1H.  Patrem  Antonium  jam  cludum 
defunctum  lugeo ; matrem  Caiharinam  e gente 
ilenner  divina  gratia  adhuc  sospitem  veneror ; 
fidem  profiteor  catholicam.  Primis  litterarum 
clementis  in  paedagogio,  quod  in  patria  urbe 
ducibus  Schumacher , fratribus,  imbutus  gym- 
nasium catholicum  ibidem  adii.  Postquam  per 
annos  sex  in  illo  commoratus  fui,  examine, 
quod  discedentibus  est  subeundum,  superato, 
autumno  anni  MDCCCXXXR  almam  littera- 
rum universitatem  Rhenanam  petii,  ibique  111. 
Walt  er,  Rectore  magnifico,  civium  academi- 
coruin  numero  adseriptus,  apud  111.  May  er, 
Decanum  spectatissimum,  nomen  professus  sum. 
Per  tres  annos,  per.  quos  in  hac  academla 
versatus,  hisce  et  philosophicis  et  medicis  in- 
terfui praelectionibus:  De  encyclopaedia  phi- 
losophiae, de  logice  et  psychologia  audivi  SIL 
ran  Calhcr;  de  trigonometria,  de  geometria 
analytica,  de  sectionibus  conicis,  de  calculo 
differentiali  ac  integrali  Beat  IPiesterweg ; de 
functionibus  algebraicis,  de  astronomia  Reat.  a 
Muenchow  ; de  physice  experiinenlali,  de  che- 
mia experimentali  et  analytica,  de  zoochemia 
111.  G.  Hischoff;  de  botanico  universali  et  de 
systemate  plantarum  naturali  III.  Treviranus; 
de  zoologia  et  zootomia  111.  (loldf  ujs ; de  mi- 


n era  logia  Hl.Aoeggerath;  de  geographia  phy- 
saea  Cei.  a Ricse;  de  encyclopaedia  et  metlio- 
dologia  artis  medicae,  de  pathologia  speciali, 
de  morbis  syphiliticis  Ccl.  Alt, er s:  de  anaio- 
mia  generali,  speciali  et  comparata  ili.  Mayer 
et  111.  Weber ; ,le  phjsiologia  II Mayer,  (i«i 
dux  mihi  fuit  _ una  cum  ili.  Wchcr  etiam  in 
dissecandis  cadaveribus ; de  materia  medica  III. 
E.  Bisehoff;  de  chirurgia,  «le  operationibus 
chirurgicis,  dc  fasciis  applicandis,  de  oculo- 
rum morbis,  dc  anatoinia  chirurgica  III.  Wul&er- 
de  therapia  generali  ct  speciali  nec  non  de 
physiologia  et  pathologia  cerebri  ct  nervi  sym- 
pathici III.  AWssc  seu.;  de  arte  obstetricia,  dc 
mulierum  morbis  III.  Kilkm;  de  anatomia  pa- 
thologica Cei.  A asse  jun.;  in  practicis  exerci- 
tationibus duces  mihi  fuere  in  clinico  propae- 
deutico  et  therapeutico  III.  JYasse  cum  lilio 

Autumno  anni  MDCCCXXXV  in  hanc  uni- 
'ersitatem  illustrissimam  me  contuli,  ct  III. 
Rmd,,  rectore  magnifico,  111.  Mucllcr,  decano 
spectatissimo  in  civium  academicorum  numc- 
runi  receptus  sum. 

Scholis  clinicis  interfui  virorum  illustrissi- 
morum et-  celeberrimorum  Jucngken,  Wolff, 
Rusf,  Rare*  Truestedt,  Rnsch,  dc  firaefe. 

Jam  nihil  antiquius  habeo,  quam  ut  prae- 
jptonbus,  quos  \ iros  praestantissfmos  omnes, 
optime  dc  me  meritos,  sumina  veneratione  colo, 
meritas  grates  persolvam. 


THESES. 

— 

1.  Omnia  corporis  organa  vasa  habere  a nullo 

\ 

adhuc  comprobatum  est. 

2.  Motus  sanguinis  per  vasa  capillaria  sola  fit 

vi  cordis. 

3.  Vasa  serosa  non  existunt. 

4.  Sanguis  vim  propriam  propulsivam  non 

habet. 

5.  Scropliulosa  cum  tuberculosa  dyscrasia 
male  confunduntur. 

(i.  Nullus  sic  dictus  morbus  psychicus,  quin 
cx  affectione  corporis. 

7.  Affluxus  sanguinis  ad  organum  quodeun- 
que  illius  functioni  magis  nocet,  quam  juvat. 

